safouaneb/arywiki huggingface dataset:
تيران د لحزب لوطني لفاشي

التيران د لحزب لوطني لفاشي (ب و ) هو تيران مولتيسپور ف مدينة روما. تلعبو فيه تلاتا د لماتشات مونديال 1934، منهوم ماتش فينال بين طاليان و تشيكوصلوڤاكيا نهار 10 يونيو 1934. تيران تبنى ف عام 1911، و تعاود في عام 1928 باش يتلعب فيه ماتش اميكال بين طاليان و هنݣاريا. و كانت ايس روما و لاتزيو كيلعبو فيه ماتشات ديالهم ا ضوميسيل. تسدّ تيران ف عام 1953 و تريب ف عام 1957. كاس لعالم 1934. حيت هو تيران ديال لعاصمة روما، تلعبو فيه 3 ماتشات ف مونديال طاليان 1934. ماتش ف لويتيم و ماتش دومي فينال و لفينال.
ڨيطوريو دي سيكا

ڤيتطوريو دي سيكا (بالطاليانية: Vittorio De Sica - مزيود ف 7 يوليوز 1901، مات ف 13 نونبر 1974) ممتل ؤ مخرج طالياني، تولد فمدينة سورا بجهة لاتسيو. واحد من اشهر ؤ احسن مخرجين طاليان ؤلعالميين لّي دازو فتاريخ. ستيل لاخراج. ڤيتطوريو دي سيكا كيعتبروه كريتيك من رواد لموجة ديال لواقعية جديدة (نيورياليزم)، لّي نتاشر من بعد لحرب لعالمية تانية. اهم حاجة فيه هي تركيز على لبساطة فكلشي، لقصة، تصوير كيكون على برّا ماشي ف ستوديو، كيخلط ممتلين پروفيسيونيل مع ليزاماتور. لافلام غالبا كتهضر على لحياة لعادية ديال ناس، ولمشاكل ديال كل نهار، من فقر، ؤ شوماج، ؤ فروق طبقية ؤ جتماعية.
لامبيرطو مادجوراني

لامبيرطو مادجوراني ( 28 غشت 1909- 22 ابريل 1983) ممتل طالياني مشهور بدور ديال انطونيو ريكي ففيلم شفارا دلبيشكليطات فعام 1948. فلحقيقة لامبيرطو كان خدّام فواحد لوزين ؤ عمرو ماكانت عندو شي فورماسيون فتمتيل. خلصوه تقريبا شي الف دولار ميريكاني شرا بيهم موبل للدار ؤمشا ڤاكونص مع عائلتو، ومن بعد مارجع للخدمة مورا لعطلة لقاهم جرّاو عليه. كانت لحركة عيانة فلوزين ولمدير كان خاصّو ينقص من لخدامة وسحاب ليه بلّي لامبيرطو تغندر ؤ مابقاش محتاج لهاد لخدمة كيما لخدامة لخرين حيت ولى مشهور بزاف فطاليان. لامبيرطو، كيمّا انطونيو فلفيلم، بدا كيقلب على خدمة حتى لقاها مع لبنايا. فنفس لوقت كان يقلب على شي خديمة فسينيما ولكن تّا واحد ماتسوّق ليه. حتى ڨيطوريو دي سيكا لّي ختارو يلعب دور لبطولة في شفارا دلبيشكليطات كان كيعيط ليه مرة فشحال ؤ غير فيڭيرون.
آيس روما

فرقة ايس روما (طّاليانية: Associazione Sportiva Roma) لّي كتعني لجمعية الرياضية روما. هي فرقة دلكورة، تاسسات عام 1927 بعدما تجمعو 3 ديال فراقي من شمال مدينة روما وندامجو. ايطالو فوسكي هو لّي كان مورا هاد لندماج، وكان من قياديين ديال لحزب لوطني لفاشي فروما. روما من نهار تاسسات وهوما ديما كيلعبو فسيريا A عمرهوم ما طاحو لسيريا B غير مرة واحدة ف سيزون 1951–1952. روما ربحات سكوديتو تلاتة د لمرّات ف سيزون 1941-1942 ؤ 1982-1983 ؤ 2000–2001. زيد عليهم 9 ديال كيسان طاليان كوپا ايطاليا، و 2 كيسان د سوپر ايطاليانا. ف اوروپا ربحو كاس لمعارض Inter-Cities Fairs Cup ف سيزون 1960-1961 كونطر برمينݣهام سيتي، ؤ ف2021–22 مع مورينيو دّاو كاس لكونفيرونس لّي لعبوها كونطر فينورد روتردام ف مدينة تيرانا. و خسرات روما تلاتة ديال فينالات اوروپية، فنسخة لقديمة ديال تشومپيونسليݣ عام 1983-84 كونطر ليڤرپول ب الپيلنتيات. كاس لكؤوس موسم 1990–91 كونطر انتر 2-1 فمجموع الي روتور، واخر مرة فدوري لاوروپي 2022–23 كونطر سيڨييّا ب الپيلانتيات. لعّابا لمشهورين. دوزات روما بزاف ديال لكوايريا منهم 16 لواحد ربح كاس لعالم مع بلادو. اتيليو فيراريس ؤ انريكي ݣوايتا مونديال 1934. ݣويدو ماسيتّي ؤ ارالدو مونتزيليو مونديال 1934 ؤ 1938. الدو دوناتي ؤ پييترو سيرانتوني 1938، برونو كونتي مونديال 1982، رودي فولر ؤ طوماس بيرتولد 1990، الدايير 1994، ڨانسون كونديلا 1998، كافو 2002، دانييلي دي روسي، سيموني پيروتا ؤ فرانتشيسكو طوتي 2006. پاولو ديبالا 2022.
ليستة د لهولانديين من أصل مغريبي

هادي ليستة ديال الشخصيات لي عندها الجنسية د هولاندا و لاصل ديالها من لمغريب. ف هاد الليستة، كاين لي مهاجرين، و كاينين لي من الجيل التاني، ولّا عندهم اصول من لمغريب و رتيباط باين بيه و ب تقافتو. لهجرة ب اعداد كبيرة ل هولاندا بدات ف 14 ماي 1969، ملي هولاندا و لمغريب سناو معاهدة لي سمحات ب توظيف بزاف د الناس لي مادخلوش للمدرسة باش يخدمو ف لمناجم، الصناعة، لبني و لفلاحة. اغلبية د هاد لخدّاما لبرّانيين كانو ناويين يصوّرو بزاف د لفلوس ف وقت قصير و من بعد يرجعو فحالهم. كون لاعداد ديالهم تزادت ل 335000 واحد، لي كاتمتّل 2% د السكان د هولاندا، كيبيّن بلي بزاف منهم بدّلو الراي ديالهم. ملي لازمة د لپيطرول د 1973 ضربات هولاندا، الطلب على الزوفريا نقص و بزاف د هاد لخدّاما ولّاو ف الشوماج. ف التسعينات د لقرن 20، السياسة د لهجرة كانت موضوع طابو ف هولاندا، شي لي خلا بزاف د لمشاكيل الجتيماعية ديال لمهاجرين بلا حل. ليوم لوضعية تحسّنات شوية على ما كيبان، حيت عدد ديال لمغاربا ف هولاندا حققو نجاح كبير ف السپور (بحال خالد بوحدوز، نور الدين و سفيان امرابط، حكيم زياش)، ف لمزّيكة بحال هند لعروسي، و ف السياسة بحال حمد بوطالب.
فرانتشيسكو طوتي

فرانتشيسكو طوتّي مزيود نهار 27 سپتمبر 1976 ف مدينة روما. كان كوايري طالياني، لعب مع لاروما من 1993 حتال 2017 و منتخب طّاليان مابين 1998 ؤ 2006. فلبدية كان كيلعب ميليو ؤفونسيف رقم 10 ؤ فلّخر فاش كبر فلعمر ولّى كيلعب اڨاصانطر. بطل لعالم مع اتزوري فمونديال المانيا 2006، معروف عليه كيعشق روما داكشي علاش ما بدلهاش بشي فرقة اخرى واخّا كان عندو عروض بزاف من فراقي كبار بحال الرّيال ؤ مانشستر يونايتد ؤ تشيلسي ؤ لوس انجلس ڭالاكسي. لبدية ديالو. طوتّي كان يبغي لكورة من صغرو، بدا كيتريني مع فرقة ديال سيكتور سميتها فورتيتودو عام 1984، من بعد مشا لتراستيفيري، ومنها للوديجياني. فلوديجياني شافوه كشافة ديال ميلان ؤ عجبهوم، ؤ هضرو مع عائلتو باش يمشي لصونطر فميلانو ولكن والديه بغاوه يبقى حداهم فروما. فعام 1989 دخل لكاضي ديال لاروما. حياتو لخاصة. طوتّي تولد فعائلة كاتوليكية فحي شعبي فروما. باباه سميتو لورنتزو (انزو) ؤكان يخدم فالبانكا، ؤ يمّاه سميتها فيوريلا ؤكانت تخدم فديور. فعام 2005 تجوّج بايلاري بلازي لّي كانت فداك لوقت مشهورة فتلڤزيون طالياني. ف 6 نونبر 2005 تزاد عندو لولد اللّول كريستيان، وف 13 ماي 2007 تزادت عندو بنت سمّاوها شانيل. ونهار 10 مارس 2016 تزادت عندو بنت خرى سميتها ايزابيل. ف 10 اوكتوبر 2020 باباه، لورنتزو، مات بالكوفيد، موراها كتاشف بللّي مرتو كتخونو. فعام 2022 تفارقو و 2024 بداو طلاق.
لاتسيو روما

لاتسيو روما، ؤلا "لازيو روما"، ؤلمشهورة ب "لاتسيو" (بطّاليانية: Società Sportiva Lazio) هي فرقة د لكورة طاليانية من مدينة روما تاسسات ف عام 1900. لاتسيو لعبات 83 سيزون فسيريا A من عام 1929 اللّي فيه بداو سيستيم جديد لّي مازال خدام حتاليوم ( ماتشات الي روتور، كولشي كيلعب ضد كولشي). ربحات لاتسيو سكوديتو 2 خطرات 1973-1974 ؤ 1999-2000، كاس طاليان داوه 7 مرات و السوپركوپا طاليان 3 مرات. كاس الكؤوس لؤروپية و السوپر لؤروبي خطرة وحدة.
الخطة ديال الوطن الكبير

الخطة ديال الوطن الكبير كانت برنامج تدار ف الارجنتين انطلاقا من 17 ابريل 2006 باش الحراڭا لي كاينين ف البلاد يصاوبو وراقيهم. كان الرئيس الارجنتيني ديال ديك الساعة، نيسطور كيرشنير، هو لي دارو، وكان كاينباني على المبدا ديال "الوطن الكبير" (Patria grande) لي الهدف ديالو ان ڭاع الدول ديال امريكا اللاتينية تتوحد من الناحية السياسية. كانت الخطة موجهة بالخصوص للمواطنين ديال الدول لي داخلة ف السوق المشتركة الجنوبية والدول لي مرتبطة بيها، بحال بوليڤيا، البرازيل، الشيلي، الاكواضور، الپاراڭواي، الپيرو، الاوروڭواي، و ڤينيزولا. لحد غشت 2010، كانو 423، 697 مهاجر لي تسجلو ف الخطة. من هاد العدد، 248، 144 كانو من الپاراڭواي، 104، 984 من بوليڤيا، 47، 455 من الپيرو، 10، 785 من الاوروڭواي، 5، 349 من الشيلي، 4، 603 من البرازيل، 914 من الاكواضور و216 من ڤينيزويلا. الشروط. باش الواحد ياخد الوراق، كان خاصو يمشي لعند السلطة المختصة ف المدينة فين ساكن ويدي معاه لاكارط، الپاسپور ولا شهادة ديال الجنسية، وجوج ديال التصاور صغار. ديك الساع كان كاياخد "الاقامة المؤقتة"، لي تقدر تخليه يبقى ف الارجنتين، يسافر ويرجع، يقرا، و يشد رقم مؤقت ديال التسجيل ف الضمان الاجتماعي لي كايخول ليه يخدم بطريقة قانونية بيدما يشد الاقامة الدايمة. الانعكاس الدولي. كانت هاد الخطة هضرو عليها بواحد الطريقة مزيانة ف الوسائل ديال برا و نفس الحاجة بالنسبة للمنظمات الدولية بحال المنظمة الدولية ديال الهجرة "OIM" لي كان المدير ديالها، برونصون ماكينلي، قال بلي الخطة ديال الوطن الكبير "مثال عالمي" خاص ميريكان تحتادي بيه.
سيريا أ

سيريا A ؤلا سيري ا ؤلا ليݣا سيريا A (طّاليانية :Serie A) هي تورنوا ديال كورة بين لفراقي ديال طاليان. مشهورة بزاف بسمية الكالشيو، تاسسات ف 1898 بنضام ݣروݕات جهوية، ؤ فعام 1929 بدّلو هاد سيستيم ؤ ردوه Round Robin كيما كنعرفوه ليوم فاغلب لبطولات لعالمية، اللّي هو ݣاع لفراقي كيلعبو بيناتهم ماتشات الي و عاوتاني ف روتور، و اللّي جمع فيهم نقط كثر كيربح شومݕيونا. لفراقي 2 ؤلا 3 اللّي تكلاصاو فللّخر كيطيحو ل سيريا B. ف السيزون ديال 1994-1995 دخل سيستيم جديد ديال التنقيط اللّي كنعرفو ليوم. الربح فيه 3 د النقاط، خسارة 0 نقطة ؤ تّعادول نقطة. سيزون اللولة. اول سيزون كانت هي 1929-1930 شاركو فيها 18 فرقة ؤ ربحاتها لانتر اللّي كانت ف داك لوقت كتسمى امبروزيانا Ambrosiana (كان هادا سكوديتو تالت ليها واللّول ف لفورما جديدة ديال لبطولة) ؤ داك لعام طاحت ݕادوڨا ؤ كريمونيزي. ليستة دفراقي اللي لعبات فسيريا A. 93 شامبيونا تلعبات من نهار بدات سيريا A فموسم 1929-1930 ؤ 68 فرقة شاركات فيها. لعوام لبين لقواس كيعنيو اخر سيزون اللي حضرات فيها لفرقة لسيريا A. ؤلفراقي اللي بخط غليض حاضرين هاد لعام 2024–2025. خريطة د لكورة ف طّاليان. خريطة د لمدون اللّي فراقيها لعبو في سيري ا. نويطات.
عبد الكريم غلاب

عبد الكريم غلاب (تولد عام 1919 ف فاس - مات ف 14 غشت 2017 ف الجديدة) كان كتاتبي و صحافي و سياسي مغريبي مع لحيزب د لاستقلال. كان رايس د التحرير د لمجلة د "رسالة المغرب" و "العلم"، و رايس و مؤسس د ليتيحاد د لكتاتبيا لمغاربا (من 1968 ل 1976) و برلماني (ف 1977) و وزير د لخارجية (ف 1983). لكاريير ديالو. ف السياسة. ف لكتابة. الكتابة عند عبد الكريم غلاب ما كانتش غير وسيلة للتسلية ولا باش يفرّغ مشاعرو، بل كانت عندو عندها وظيفة و معنى رمزي، و سند ل فكر و خطاب محدد. و حتى فاش كيهدر على الحضور القليل ديال الشخصيات النسائية ف رواياتو، كيربط هاد الشي ب فهم اخلاقي عندو للكتابة و ل دورها. بحال يلا كيبغي يقول باللي كيشوف راسو مسؤول، هاد الاحساس ب المسؤولية جابو معاه من تجربة النضال ف حركة التحرير الوطني، و من بعد من خلال المناصب اللي تقلّدها بعد الاستقلال: كان وزير، سفير، برلماني، و عضو ف اكاديمية المملكة المغربية، و رئيس اتحاد كتاب المغرب، و حتى نقيب الصحافيين المغاربة. هاد المهام كلها ما خلاتوش يكون روائي متفرّغ، و خّلات اعمالو الادبية تجي ف شكل كلاسيكي و محافظ، فيها رقابة ذاتية قوية، ما فيهاش كشف للذات ولا ل اسرارها. روايات عبد الكريم غلاب كترجع ل مرحلة مهمة ف بدايات الرواية العربية، و خصوصا المغاربية. من جهة، كتنتمي لمرحلة الالتصاق ب الواقع و المرجع، يعني كتركّز على الحياة اليومية و الواقع ديال الناس، و كتحتافي ب المحلي و ب الثقافة المغربية. و هاد المرحلة كانت معروفة ب الواقعية، اللي فيها الروائيين كيرسمو المجتمع و قضاياه. و من جهة اخرى، روايات غلاب كتنتمي حتى للموجة ديال الروايات اللي كانت كتعالج موضوع التحرير و مقاومة الاستعمار، اللي كانت منتشرة بزاف ف المغرب، حيث كانت كتحاول تكتب التاريخ الوطني و توثق للنضال ضد المستعمر، و كتهضر حتى على البدايات ديال دولة الاستقلال. خدمتو. عبد الكريم غلاب كتب بزاف ديال الروايات اللي ولات من كلاسيكيات الادب المغربي، و من اشهرها: لجوايز اللي خدا. عبد الكريم غلاب خدا بزاف ديال الجوائز والتكريمات. من بين ابرزها:
أڭفال

اݣفال (السمية لعلمية "Drimia") ݣنس ديال النبتات كاتدير النوّار لي كاتعيش ف افريقيا، جنوب ؤروپا، و جنوب اسيا. هاد لݣنس محسوب على لفاميلة د "Asparagaceae" و لفاميلة التحتانية د لاشفيليات "Scilloideae" (لي كانت قبل معروفة ب سمية "Hyacinthaceae")، على حساب السيستيم د لكلاصاج "APG IV". واحد من اكتر النواع لمعروفين ديالو هوّ اݣفال لبحري (السمية لعلمية "Drimia maritima").
أڭلاو

اݣلاو (السمية لعلمية "murex") ݣنس ديال لببوش د لبحر لمفتارس لي لحجم ديالو متوسط تال كبير. هاد الرخويات اللحايمية كينتاميو ل لفاميلة د Muricidae و كيتسماو شي مرات "لببوش د الصخر". ارسطو وصف هاد لحيوان ف كتابو "تاريخ لحيوانات" و خدّم لمصطلح ليوناني πορφύρα (پورفيرا). لاصل د السمية. لمصطلح لعلمي "murex" (موريكس) جاي من اللاتينية "mūrex" لي غالبا عندها علاقة معا لكلمة ليونانية "μύαξ" (مياكس). السجل د لفوصيلات. اݣلاو معروف ف السجل لاحفوري من لعصر لطباشيري حتال لعصر الرباعي (لعصر لي حنا فيه دابا)، يعني ف 125 مليون عام اللخرة. التخدام عند بنادم. اݣلاو كانت كاتّجبد منو صباغة لي كاتسمى "لقوقي لملكي"، و كانو لفينقيين كيخرّجوه من خنونة ديال جوج د النواع "Murex brandaris" و "Murex trunculu". لمادة هيّ مركب نادر ديال لبروم لي كيصابو هاد لحيوان ب لونزيم پيروكسيداز د لبروم "bromide peroxydase" فاش كيتفاعل معا لبروم لي كيكون دايب ف لما د لبحر. هاد الصباغة ف لفترة لقديمة كانت كاتخدم ف اللباس د لملوك، ف لمناسبات لخاصة ولّا ف اللباس ديال الشخصيات لي عندها مكانة عالية.
تورة د إديمون

التورة د اديمون هيّ تورة لي طرات من 40 تال 44 ميلادية ف اقليم موريطانية الطنجية الروماني (شمال لمغريب دابا). التورة قادها "اديمون"، لي كان عبد محرر ديال پطوليمايوس، لماليك اللخر ديال مملكة موريطانية. اديمون قاد التورة ضد الرومان لي كانو تحت السلطة ديال كاليڭولا و من بعد كلاوديوس. السباب ديالها كان لاغتيال ديال لماليك پطوليمايوس لموريطاني بامر من كاليڭولا، شي لي ادى ل لاحتلال لمباشر ديال مملكة موريطانية من عند الرومان و تقسيمها ل جوج اقاليم هوما اقليم موريطانية الطنجية، و اقليم موريطانية لقيصرية، بعدما كانت مملكة كليان لي ماتابعاش ليهم نيشان، وخا كان التاتير ديالهم ف السياسة و ادارة ديالها ديجا كبير. هاد التورة كانت قصيرة نسبيا، ولايني كانت عنيفة بزاف، و شعلو بسبابها عدد ديال لانتفاضات ف موريطانية الطنجية كاملة. لفشل ديال اديمون كيتفسّر ب الدعم لمحلي لقوي ضد التوّار، ديال لامازيغ لمرومنين، بحال الجينيرال لموري لوسيوس كويتوس. هادشي كان ب سباب نجاح السياسة ديال الترومين ديال النخبة لمورية ف لفترة ديال لملوك لي سبقات لاحتلال. لقوات د التوار. عدد ديال لباحتين طرحو السؤال ديال شكون كان جزء من لقوات ديال التوار لي قادهم اديمون. د. فيشويك عتابر بلي اديمون ماغاديكونو دعموه غير طرف من الجيش ديال پطوليمايوس لي كانو موالين ليه، و ماشي ضدو، حيت هاد لماليك بشكل عام ماكانش محبوب. ولايني لمقطع لي رجع ليه هاد لباحت، ف كتاب ديال التوارخي طاكيتوس على لحكم ديال پطوليمايوس، كيهضر غير على لبدية ديال هاد لحكم، و مايمكنش ناخدوه كا دليل بلي ماكانوش مساندين ل پطوليمايوس بشكل عام. التدخل الروماني ف نفس لوقت يقدر يكون خلّى اديمون يجمع اتباع لي ماكانوش راضيين على التبعية ل روما، وخا ماكانوش ب الضرورة حاملين پطوليمايوس براسو. اديمون و اتباعو ماواجهوش غير الجيش الروماني، ولايني حتى لمواطنين لموريين لامازيغ بحالو لي كانو ترومنو ولّاو كيحسبو راسهم رومان. بحال نيت ف وليلي، لي ديجا من لفترة لملكية كانو فيها بزاف د لوليليين لاصليين لي خداو الجنسية الرومانية، و حاربو معا لفيلق ديال واليريوس سيويروس. ف هاد لمطايفة لعسكارية ماتو عائلات كاملة ديال لوليليين لمرومنين. الدلائل لاركيولوجية كاتدعم هاد الشهادة التاريخية و كايبيّنو لوحشية ديال لحروب لي طراو ف وليلي، و حتى ف مدون خرين بحال تامودا لي هدّموها الرومان بشكل كامل، و ف ليكسوس. النهاية د التورة. التورة تسالات ف 44 ميلادية، من مور معركة حاسمة لي قدرو فيها الجيوش د الرومان، مكوّنين سيرتو من امازيغ مرومنين، قدرو يكبّدو التوار خسائر كبيرة. الرومان موراها دارو معاهدة د السلام لي ف خلالها عفاو على التوار لباقيين موقابيل باش يحطو السلاح. اديمون ف لغالب تّقتل ف هاد لمعركة. السيطرة الرومانية وقفات ف لمنطقة د وليلي تال جوايه فين كاينة دابا مدينة مكناس، و لامبراطورية ماحاولاتش باش تتوسع ب لعنف ف لمناطق الجنوبية ديال مملكة موريطانية لفايتة. كيبان بلي لقبايل لمسالمة بحال لبكوات تم ادماجها ف لاقليم.
بلاد بابل

بلاد بابل (ب لاكادية 𒆳𒆍𒀭𒊏𒆠، "مات اكّادي") هي دولة قديمة و منطقة تقافية ناطقة ب لاكادية، لي لمركز ديالها كان ف مدينة بابل ف وسط الجنوب ديال منطقة بلاد بين لويدان ولّا ميزوپوطاميا (دابا لعراق، و شوية من لكويت، سوريا، و ايران). هاد الدولة كان الشعب ديالها اكادي، ولايني كانو حاكمينها لاموريين، و بانت ف جوايه 1894 قبل لميلاد. من عهد لماليك حامورابي و من بعد، بلاد بابل ولّات معروفة ب "بلاد اكّاد" ("مات اكادي" ب لاكادية)، لي كاتحيل ل لمجد لقديم ديال لامبراطورية لاكادية. هاد الدولة كانت ف صراع معا دولات قريبة تقافياً، اتنياً و جغرافياً، هوما اشور ف الشمال، و ايلام ف الشرق (ف ايران ديال دابا). بلاد بابل ولّات اكبر قوة ف لمنطقة ف لفترة د لحكم د حامورابي، و خلقات امبراطورية لي بقات مدة قصيرة، و خدات لبلاصة ديال لامبراطورية لاكادية، السلالة التالتة ديال ؤر، و لامبراطورية لاشورية لقديمة. لامبراطورية لبابلية طاحت بزّربة بعدما مات حامورابي، و رجعات مملكة صغيرة مركّزة حول مدينة بابل. كيما ف اشور، حافظات الدولة لبابلية على اللوغة لاكادية (اللوغة د الشعب) كا لوغة مكتوبة، وخا لحكّام لاموريين، كانو كيهضرو ب لوغة سامية و من بعد لكيشيين، لي ماكانش اصلهم من ميزوپوطاميا، و لي لوغتهم معزولة ماعندها رتيباط لا ب لاكادية لا ب السامية. السومارية ب لموقابيل بقات لوغة ديال الطقوس الدينية (كيما ف اشور لي كانت كاتبع نفس الديانة)، ولايني هاد اللوغة مابقاتش مهضورة ديجا من فاش تاسسات مملكة بابل. التقاليد السومارية و لاكادية بقاو كيلعبو دور كبير ف التقافات ديال بابل و اشور ل بزاف د لاجيال، و لمنطقة بقات مركز تقافي مهم، وخا ف فترات ديال لحكم لبراني.
أطالانطا بيرڭامو

اطالانطا بيرݣامو ؤلا اطالانطا هي فرقة دلكورة (ب )، تاسسات نهار 17 اكتوبر 1907 فمدينة بيرݣامو بجيهة لومبارديا، شمال طاليان. شاركات اطالانطا ف سيري ا 64 مرة (2025)، ؤ دّاو كاس طاليان (Coppa Italiana) (1963) مرة وحدة. ؤ دّاو ؤروپاليݣ مرة وحدة (2024). تاسيس. ف عام 1907 جماعة ديال تلامد كيقراو ف الليسي پاولو سارپي ف بيرݣامو تافقو باش يكّونو فرقة ديال لكورة. ختارو يسمّيوها اطالانطا شخصية ميتولوجيا يونانية.
بولونيا إف سي

بولونيا اف سي 1909 ؤلا بولونيا هي فرقة دلكورة (ب طاليانية :Bologna Football Club 1909)، تاسسات نهار 3 اكتوبر 1909 فمدينة بولونيا بجيهة ايميليا رومانا. شاركات بولونيا ف سيري ا 78 مرة (2025)، ؤ ربحات سكوديتو (لبطولة) 7 خطرات (1924–25، 1928–29، 1935–36، 1936–37، 1938–39، 1940–41، 1963–64)، ؤ كاس طاليان (Coppa Italiana) 2 مرات (1970، 1974). تاسيس. فعام 1909، واحد النمساوي اسمو ايميليو ارنسيتن، كان فمدينة بولونيا ؤ قرّر باش يدير فيها فرقا ديال لفوت، بحال كيمّا دار فبلادو(نمسا). السويسري لويس راوخ كان اول رئيس.
كالياري كالشيو

كالياري كالشيو ؤلا كالياري هي فرقة دلكورة (بطاليانية :Cagliari Calcio)، تاسسات نهار 30 ماي 1920 فمدينة كالياري بجيهة ساردينيا. شاركات كالياري ف سيري ا 44 مرة (2025)، ؤ ربحات سكوديتو (لبطولة) خطرة وحدة (70–1969).
فيورنتينا

فيورينتينا ؤلا الڤيولا (ب طاليانية :Associazione Calcio Fiorentina) هي فرقة د لكورة تاسسات نهار 29 غشت 1926 ف مدينة فلورانسا ف جيهة طوسكانا. شاركات فيورينتينا ف سيري ا 87 مرة (2025)، ؤ ربحات سكوديتو (لبطولة) 2 خطرات (1955–56، 1968–69) ؤ دّاو كاس طاليان (Coppa Italiana) 6 مرات (1940، 1961، 1966، 1975، 1996، 2001). ؤ ربحات كاس سوپر الطاليان (Supercoppa Italiana) خطرة وحدة (1996) ؤ دّاو ؤروپاليڭ مرة وحدة (1960–1961). تاريخ. لويدجي ريدولفي ڤاي دا ڤيرّاتزّانو، من اعيان مدينة فلورانسا، ؤ عضو ف لحزب لوطني الفاشي، هو اللي اسس الفرقة ف صيف 1926، دمج جوج فراقي "سي اس فيرينتزي" ؤ "ݕي دجي ليبيرطاس" باش ينافس فراقي الطاليان لكبار.
طورينو اف سي

طورينو ؤلا "طورو" بختصار، هي فرقة دلكورة (بطاليانية :Torino Football Club)، تاسسات نهار 3 ديسمبر 1906 فمدينة طورينو بجيهة پييمونتي. شاركات طورينو ف سيري ا 81 مرة (2025)، ؤ ربحات سكوديتو (لبطولة) 7 خطرات (1927–28، 1942–43، 1945–46، 1946–47، 1947–48، 1948–49، 1975–76)، ؤ دّاو كاس طاليان (Coppa Italiana) 5 مرات (1936، 1943، 1968، 1971، 1993). ؤ ؤروپا ليݣ فعام (1990–91).
ؤدينيزي

ؤدينيزي كالشيو ؤلا ؤدينيزي بختصار، هي فرقة دلكورة (بطاليانية :Udinese Calcio)، تاسسات نهار 5 يوليوز 1896 فمدينة ؤديني بجيهة فريولي ڤينيتسيا دجوليا. شاركات ؤدينيزي ف سيري ا 52 مرة (2025).
ڤينيتسيا اف سي

ڤينيتسيا اف سي ؤلا غير ڤينيتسيا، هي فرقة دلكورة (ب طاليانية :Venezia Football Club)، تاسسات نهار 1 يناير 1907 فمدينة ڤينيتسيا بجيهة ڤينيطو. شاركات ڤينيتسيا ف سيري ا 14 مرة (2025)، ؤ دّاو كاس طاليان (Coppa Italiana) (1941) مرة وحدة.
هيلاس ڤيرونا

هيلاّس ڤيرونا هي فرقة دلكورة (ب طاليانية :Hellas Verona Football Club)، تاسسات نهار 30 سپتمبر 1903 فمدينة ڤيرونا بجيهة ڤينيطو. شاركات هيلاس ڤيرونا ف سيري ا 34 مرة (2025)، ؤ ربحات سكوديتو (لبطولة) خطرة وحدة (85–1984)
ايمپولي اف سي

ايمپولي اف سي، اختصارا ايمپولي، هي فرقة دلكورة (ب طاليانية :Empoli Football Club)، تاسسات نهار 30 مارس 1920 فمدينة ايمپولي بجيهة توسكانا. شاركات ايمپولي ف سيري ا 17 مرة (2025).
ا سي مونزا

ا سي مونزا لمعروف ب مونزا هي فرقة دلكورة (ب طاليانية :Associazione Calcio Monza)، تاسسات نهار 1 سپتمبر 1912 فمدينة مونزا بجيهة لومبارديا. شاركات مونزا ف سيري ا 3 مرة (2025)،
پارما كالشيو

پارما كالشيو 1913 ؤلا پارما هي فرقة دلكورة (ب طاليانية :Parma Calcio 1913)، تاسسات نهار 27 يوليوز 1913 فمدينة پارما بجيهة ايميليا رومانا. شاركات پارما ف سيري ا 28 مرة (2025)، ؤ دّاو كاس طاليان (Coppa Italiana) 3 مرات (1992، 1999، 2002). ؤ كاس سوپر الطاليان (Supercoppa Italiana)خطرة وحدة 1999 ؤ دّاو ؤروپاليڭ 2 مرات (1995–1999). كاس لكؤوس لؤروپية عام 1992 ؤ ربحو السوپر كوپ ؤروپا ف1993.
اتحاد رياضي ليتشي

اتحاد رياضي ليتشي، معروفة بليتشي هي فرقة دلكورة (ب طاليانية :Unione Sportiva Lecce)، تاسسات نهار 16 مارس 1908 فمدينة ليتشي بجيهة پوليا. شاركات ليتشي ف سيري ا 19 مرة (2025).
جينوا سي إف سي

جينوا سي اف سي مشهورة كتر بجينوا هي فرقة د لكورة (ب )، تاسسات نهار 7 سپتمبر 1893 ف مدينة جينوا ف جيهة ليڭوريا ف الطاليان. شاركات جينوا ف سيري ا 57 مرة (2025)، ؤ ربحات سكوديتو (لبطولة) 9 خطرات (1898، 1899، 1900، 1902، 1903، 1904، 1914–15، 1922–23، 1923–24) ؤ دّاو كاس طاليان (Coppa Italiana) مرة وحدة (1937).
الجمعية الرياضية د ناپولي

الجمعية الرياضية د ناپولي ؤمشهورة كتر ب: ناپولي (ب #تحويل ) هي فرقة د لكورة تاسسات نهار 1 غشت 1926 ف مدينة ناپولي ف جيهة كامپانيا. شاركات ناپولي ف سيري ا 79 مرة (2025)، ؤ ربحات سكوديتو (لبطولة) 3 خطرات (1986-87، 1989-90، 2022–2023) ؤ كاس طاليان (Coppa Italiana) 6 مرات (1962، 1976، 1987، 2012، 2014، 2020)، كاس سوپر الطاليان (Supercoppa Italiana) 2 مرات (1990، 2014) ؤ ربحو ؤروپاليڭ خطرة وحدة (1999).
كاراكاس

كاراكاس (بالصبليونية: Caracas، سميتها الرسمية: صانتياڭو دي ليون دي كاراكاس) هي لعاصيما د ڤينيزويلا و اكبر مدينة فيها. جات ف الشمال د لبلاد، ضايرين بيها الجبال، و كيدوز منها لواد د ڭوايري. واخا هي قريبا من لبحر (جات غي 10 كيلوميطر من لبحر د لكاريبي)، و لكن لعلو ديالها واصل تال 1000 ميطرو. تبنات كاراكاس ف 1567، و هي لعاصيما د لجمهورية د ڤينيزويلا من 1829. هي معروفا دابا باللي فيها بزاف د لباطيمات لعاليين و تيسكنو فيها تقريبا جوج د لمليون د الناس.
ألكساندر وانڭ

الكساندر وانݣ (تولد ف 1997 ف لوس الاموس، نيو مكسيكو) هو مول شركة مريكاني و مؤسس شركة Scale AI، وحدة الشركات الكبار ف مجال الذكاء الاصطناعي. ف 2021، ولا اصغر ملياردير خلق ثروتو بوحدو ف العالم. الحياة ديالو و التعليم. وانݣ تولد ف لوس الاموس لوالدين شينويين كانو خدامين كفيزيائيين ف المختبر الوطني ديال لوس الاموس، المكان لي تصاوبت فيه القنبلة النووية اللولة. من صغرو كان مولوع ب الرياضيات و البرمجة، وربح جوايز كثيرة. نجح ف برنامج اولمپياد الرياضيات ف 2013، والفريق الفيزيائي لميريكاني ف 2014، وكان من المتاهلين للنهائيات ف مسابقة USACO د لبرمجة ف 2012 و 2013. ملي كان مراهق، خدم ف شركة قورا "Quora" كمبرمج. قرا علوم الحاسوب و الرياضيات ف MIT، ولكن خرج منها باش ياسس Scale AI ف 2016. المهنة. Scale AI. ف 2016، اسس وانݣ شركة Scale AI لي كتوفر خدمات تصنيف الداطا للذكاء الاصطناعي و الشوفان ب لورديناتور. ف مجلس الادارة ديال الشركة كاين ويليام هوكي، المؤسس المشارك ديال شركة Plaid. ف ماي 2021، نضم مايكل كراتسيوس، كبير لمسؤولين د التكنولوجيا ف ادارة ترامپ، للشركة كمدير تنفيذي و رئيس د لاستراتيجية. الشركة عندها كليانات كبار بحال ؤپن اي اي "OpenAI"، دجينيرال موتورز "General Motors"، طويوطا "Toyota"، ؤبر "Uber" و پايپال "PayPal". ف 2021 وصلات القيمة ديال الشركة ل 7. 3 مليار دولار، و وانݣ ولات عندو ثروة ديال مليار دولار حيت كان كايملك 15% ديال الشركة. التعاقدات العسكرية. سكييل اي اي Scale AI عندها عقود مع القوات المسلحة د لميريكان و الپينطاݣون باش تختابر و تقيم سلامة و موثوقية نماذج اللغة الكبيرة ف التخطيط و القرار العسكاري. الجوايز و التكريمات. ف 2021، تسما ف ليستة فوربس 30 تحت 30 Forbes 30 Under 30 ف فئة تكنولوجيا المؤسسات. تختار التاني ف ليستة تايمز 100 "Time 100" و تايمز 100 اي اي "Time100 AI" لي كتكرم القادة الصاعدين لي كيغيرو المستقبل ديال المجالات ديالهم.
ديپ سيك

ديپ سيك هي شركة ديال ذكا اصطناعي شينوية كتخدم على تطوير نماذج لغوية كبيرة مفتوحة لمصدر ف مجال تعلم الالة. كايتواجد ديپ سيك ف مدينة هانڭتشو ف مقاطعة تشجيانڭ. و ب المقارنة مع منافسين اخرين فحال ؤپن اي اي، حقق نموذج ديپ سيك ار 1 نتائج زوينة حسن من شاط جي پي تي في معيار لاستدلال المنطقي و درجة اعلى في اختبارات لماط.
سي اف سي جينوا

0 407217 2025-01-30T20:39:45Z Ideophagous غير هدف التحويلة من جينوا سي اف سي الى جينوا سي اف سي 407234 wikitext text/x-wiki
جينوا سي اف سي

0 2025-01-30T20:39:37Z Ideophagous نقل Ideophagous صفحة جينوا سي اف سي لـ جينوا سي اف سي 407233 wikitext text/x-wiki
جورج تاون

جورج تاون ولاّ جورجطاون (ب لينݣليزية: Georgetown، كاتّرجم: "لمدينا د جورج") هي لعاصيما د ݣويانا و اكبر مدينة فيها. جات ف الشمال د لبلاد، و كاطّل على لمحيط لاطلسي، ف لبلاصة فين كيصبّ لواد د ديميرارا. تيسكنو فيها تقريبا 120. 000 واحد. تاسسات لمدينة ف لقرن 18 من لهولانديين اللي كانو تمّا، و كانو مسمّيينها سطابروك. ف 1781، حتلّوها لبريطانيين و ف 1812 بدّلوليها السمية ل جورج تاون، على سميت لماليك ديالهم ديال ديك لوقت (جورج التالت).